CELEX: 
Language: mt
Date: 2019-12-16 00:00:00
Title: REGOLAMENT TA’ IMPLIMENTAZZJONI TAL-KUMMISSJONI (UE) .../... li jiddeskrivi l-varjabbli u t-tul, ir-rekwiżiti tal-kwalità u l-livell ta’ dettall tas-serje taż-żmien għat-trażmissjoni tad-data ta’ kull xahar dwar il-qgħad skont ir-Regolament (UE) 2019/1700 tal-Parlament Ewropew u tal-Kunsill

IL-KUMMISSJONI
                                 EWROPEA

                                                            Brussell, 16.12.2019
                                                            C(2019) 8835 final

         REGOLAMENT TA’ IMPLIMENTAZZJONI TAL-KUMMISSJONI (UE) .../...

                                              ta’ 16.12.2019

      li jiddeskrivi l-varjabbli u t-tul, ir-rekwiżiti tal-kwalità u l-livell ta’ dettall tas-serje taż-
     żmien għat-trażmissjoni tad-data ta’ kull xahar dwar il-qgħad skont ir-Regolament (UE)
                            2019/1700 tal-Parlament Ewropew u tal-Kunsill

                                       (Test b’rilevanza għaż-ŻEE)

MT                                                                                                         MT
 ---pagebreak---            REGOLAMENT TA’ IMPLIMENTAZZJONI TAL-KUMMISSJONI (UE) .../...

                                                   ta’ 16.12.2019

      li jiddeskrivi l-varjabbli u t-tul, ir-rekwiżiti tal-kwalità u l-livell ta’ dettall tas-serje taż-
     żmien għat-trażmissjoni tad-data ta’ kull xahar dwar il-qgħad skont ir-Regolament (UE)
                            2019/1700 tal-Parlament Ewropew u tal-Kunsill

                                             (Test b’rilevanza għaż-ŻEE)

     IL-KUMMISSJONI EWROPEA,
     Wara li kkunsidrat ir-Regolament (UE) 2019/1700 tal-Parlament Ewropew u tal-Kunsill tal-
     10 ta’ Ottubru 2019 li jistabbilixxi qafas komuni għall-istatistika Ewropea relatata ma’
     persuni u unitajiet domestiċi, abbażi ta’ data fuq livell individwali miġbura minn kampjuni, li
     jemenda r-Regolamenti (KE) Nru 808/2004, (KE) Nru 452/2008 u (KE) Nru 1338/2008 tal-
     Parlament Ewropew u tal-Kunsill, u li jħassar ir-Regolament (KE) Nru 1177/2003 tal-
     Parlament Ewropew u tal-Kunsill u r-Regolament tal-Kunsill (KE) Nru 577/981, u b’mod
     partikolari l-Artikolu 7(3) tiegħu,
     Billi:
     (1)      Il-forniment tad-data ta’ kull xahar dwar il-qgħad mill-Istati Membri jaqdi rwol
              essenzjali biex jinforma lill-Kummissjoni (il-Eurostat) u b’hekk jappoġġa l-prijoritajiet
              ewlenin tal-Unjoni għat-tkabbir u l-ħolqien tal-impjiegi billi jiżgura l-użu ta’ data
              komparabbli u fil-ħin għall-formulazzjoni u l-monitoraġġ tal-politiki tal-Unjoni
              mmirati lejn dawk il-prijoritajiet.
     (2)      Id-data ta’ kull xahar dwar il-qgħad tintuża biex tinġabar ir-Rata ta’ Kull Xahar tal-
              Qgħad (il-MUR) li hi waħda mill-Indikaturi Ekonomiċi Ewropej Prinċipali2.
     (3)      L-istatistika ta’ kull xahar dwar il-qgħad jenħtieġ tkun ibbażata fuq kunċetti maqbula
              internazzjonalment kif definit mill-Organizzazzjoni Internazzjonali tax-Xogħol (ILO).
     (4)      Jekk l-Istati Membri ma jikkompilawx l-istatistika ta’ kull xahar dwar il-qgħad skont
              id-definizzjoni tal-ILO, dawn jenħtieġ jikkompilaw stimi ta’ kull xahar tal-qgħad jew
              jittrażmettu inputs ta’ kull xahar għall-qgħad lill-Kummissjoni (il-Eurostat) biex
              tikkompila dawn l-estimi ta’ kull xahar f’isimhom.
     (5)      Id-data ta’ kull xahar dwar il-qgħad jenħtieġ tkejjel il-qgħad fix-xahar ta’ referenza,
              wara aġġustament għal effetti staġunali possibbli mingħajr livellar eċċessiv. Jenħtieġ li
              dawn ikunu konsistenti mad-data trimestrali miġbura fid-dominju tal-forza tax-xogħol
              skont ir-Regolament (UE) 2019/1700.
     (6)      L-Istati Membri jenħtieġ jittrażmettu d-data ta’ kull xahar dwar il-qgħad skont skeda
              taż-żmien preċiża biex il-Kummissjoni (il-Eurostat) tkun tista’ tissodisfa r-rekwiżiti
              tat-tempestività tal-utenti.

     1
              ĠU L 261I, 14.10.2019, p. 1.
     2
              Il-Komunikazzjoni tal-Kummissjoni lill-Parlament Ewropew u lill-Kunsill dwar l-istatistika taż-żona
              tal-euro “Lejn Metodoloġiji Mtejba għall-Istatistika u l-Indikaturi taż-Żona tal-Euro”, COM(2002) 661.

MT                                                         1                                                           MT
 ---pagebreak---      (7)    Il-kwalità tad-data ta’ kull xahar dwar il-qgħad jenħtieġ tiġi monitorjata b’sett ta’
            indikaturi maqbula b’mod komuni u applikati b’mod uniformi.
     (8)    Il-miżuri previsti f’dan ir-Regolament huma skont l-opinjoni tal-Kumitat tas-Sistema
            Ewropea tal-Istatistika,
     ADOTTAT DAN IR-REGOLAMENT:

                                                      Artikolu 1
                                                       Suġġett
     Dan ir-Regolament jistabbilixxi l-varjabbli, it-tul, il-livell ta’ dettall u r-rekwiżiti tal-kwalità
     tad-data ta’ kull xahar dwar il-qgħad li jenħtieġ tiġi trażmessa lill-Kummissjoni (il-Eurostat)
     skont ir-Regolament (UE) 2019/1700.

                                                      Artikolu 2
                                                  Definizzjonijiet
     Għall-finijiet ta’ dan ir-Regolament, għandhom japplikaw id-definizzjonijiet li ġejjin:

     (1) “statistika ta’ kull xahar dwar il-qgħad” tfisser ir-rekord tal-għadd ta’ persuni impjegati u
     qiegħda, u r-“rata tal-qgħad ta’ kull xahar” derivata, f’konformità mad-definizzjoni tal-ILO3
     kif implimentata fid-dominju tal-forza tax-xogħol skont ir-Regolament (UE) 2019/1700;
     (2) “rata tal-qgħad ta’ kull xahar” tfisser l-għadd ta’ persuni qiegħda diviż bl-għadd ta’
     persuni impjegati u qiegħda għax-xahar ta’ referenza;
     (3) “inputs ta’ kull xahar dwar il-qgħad” tfisser ir-rekord tal-għadd ta’ persuni qiegħda
     rreġistrati fis-Servizzi Pubbliċi tal-Impjiegi tal-Istati Membri;
     (4) “stimi ta’ kull xahar dwar il-qgħad” tfisser il-kombinazzjoni tad-data trimestrali bbażata
     fuq id-definizzjoni tal-ILO, kif implimentata fid-dominju tal-forza tax-xogħol skont ir-
     Regolament (UE) 2019/1700, u l-qgħad irreġistrat ta’ kull xahar;
     (5) “data ta’ kull xahar dwar il-qgħad” tfisser id-data li trid tiġi trażmessa f’konformità ma’
     dan ir-Regolament, jiġifieri l-istatistika ta’ kull xahar dwar il-qgħad, l-inputs ta’ kull xahar
     dwar il-qgħad jew l-istimi ta’ kull xahar dwar il-qgħad;
     (6) “xahar ta’ referenza” tfisser is-sett ta’ ġimgħat assemblati kif ġej:
     - Kull ġimgħa li tappartjeni għal trimestru ta’ referenza, kif stabbilit għad-data trimestrali
     miġbura fid-dominju tal-forza tax-xogħol skont ir-Regolament (UE) 2019/1700, hija allokata
     biss għal wieħed mit-tliet xhur ta’ referenza li jappartjenu għal dak it-trimestru;
     - Il-ġimgħat li jappartjenu għalkollox għal xahar kalendarju huma allokati għax-xahar ta’
     referenza korrispondenti;
     - Il-ġimgħat li jgħaddu minn xahrejn kalendarji huma allokati għal wieħed mix-xahrejn ta’
     referenza korrispondenti.

                                                      Artikolu 3
                                                Rekwiżiti tad-data
     3
            Kif adottata fil-11 ta’ Ottubru 2013 mid-19-il Konferenza Internazzjonali tal-Istatistiċi għall-Forza tax-
            Xogħol fl-ewwel riżoluzzjoni tagħha li tikkonċerna l-istatistika dwar ix-xogħol, l-impjiegi u l-użu tax-
            xogħol.

MT                                                         2                                                             MT
 ---pagebreak---      1.      L-Istati Membri għandhom jittrażmettu lill-Kummissjoni (il-Eurostat): l-istatistika ta’
             kull xahar dwar il-qgħad (l-alternattiva 1), jew l-inputs ta’ kull xahar dwar il-qgħad
             (l-alternattiva 2), jew l-istimi ta’ kull xahar dwar il-qgħad (l-alternattiva 3).
     2.      Is-settijiet tad-data li jkun fihom statistika ta’ kull xahar dwar il-qgħad għandhom
             jinkludu statistika ta’ kull xahar li tkun rappreżentattiva tax-xahar ta’ referenza kollu.
     3.      Is-settijiet tad-data li jkun fihom inputs ta’ kull xahar dwar il-qgħad għandhom
             jinkludu data li tikkorrispondi għall-għadd ta’ persuni li kienu rreġistrati bħala
             qiegħda f’perjodu partikolari tax-xahar kalendarju.
     4.      Iċ-ċifri tal-qgħad irreġistrati u użati fil-kompilazzjoni tal-istimi ta’ kull xahar dwar il-
             qgħad għandhom jikkorrispondu mal-għadd ta’ persuni li kienu rreġistrati bħala
             qiegħda f’perjodu partikolari tax-xahar kalendarju.
     5.      L-ismijiet u d-definizzjonijiet tal-varjabbli li jridu jiġu trażmessi għandhom ikunu
             dawk elenkati fl-Anness I għall-istatistika ta’ kull xahar dwar il-qgħad (l-alternattiva
             1), fl-Anness II għll-inputs ta’ kull xahar dwar il-qgħad (l-alternattiva 2) u fl-Anness
             III għall-istimi ta’ kull xahar dwar il-qgħad (l-alternattiva 3).

                                                Artikolu 4
                                      Skadenzi għat-trażmissjoni
     1.      Id-data ta’ kull xahar dwar il-qgħad għandha tiġi trażmessa kull xahar sal-iskadenzi
             stabbiliti fl-Anness V tar-Regolament (UE) 2019/1700, kif ġej :
             (a)   għall-Istati Membri li għażlu l-alternattiva 1, l-istatistika ta’ kull xahar dwar il-
                   qgħad għandha tiġi trażmessa fi żmien 27 jum wara x-xahar kalendarju;
             (b)   għall-Istati Membri li għażlu l-alternattiva 2, l-inputs ta’ kull xahar dwar il-
                   qgħad għandhom jiġu trażmessi fi żmien 25 jum wara x-xahar kalendarju;
             (c)   għall-Istati Membri li għażlu l-alternattiva 3, l-istimi ta’ kull xahar dwar il-
                   qgħad għandhom jiġu trażmessi fi żmien 25 jum wara x-xahar kalendarju.
     2.      Fis-snin meta dawn l-iskadenzi jaħbtu nhar ta’ Sibt jew nhar ta’ Ħadd, l-iskadenza
             effettiva għandha tkun it-Tnejn ta’ wara. Id-data ta’ kull xahar dwar il-qgħad għax-
             xahar ta’ referenza ta’ Novembru għandha tiġi trażmessa sal-31 ta’ Diċembru.
             It-trasmissjoni tad-data għandha tibda sa mhux aktar tard mix-xahar ta’ referenza ta’
      Mejju 2021.

                                                Artikolu 5
                                               Serje b’lura
     1.      Għall-Istati Membri li għażlu li jippreżentaw l-istatistika ta’ kull xahar dwar il-qgħad
             (l-alternattiva 1) jew l-istimi ta’ kull xahar dwar il-qgħad (l-alternattiva 3):
             (a)   l-ewwel trażmissjoni għax-xahar ta’ referenza ta’ Mejju 2021 għandha tinkludi
                   wkoll statistika ta’ kull xahar dwar il-qgħad jew, rispettivament, l-istimi ta’
                   kull xahar dwar il-qgħad għax-xhur ta’ referenza ta’ Jannar sa April 2021;
             (b)   it-trażmissjoni għax-xahar ta’ referenza ta’ April 2022 għandha tinkludi serje
                   taż-żmien mingħajr waqfiet għall-istatistika ta’ kull xahar dwar il-qgħad jew,
                   rispettivament, l-istimi ta’ kull xahar dwar il-qgħad għax-xhur ta’ referenza
                   kollha lura sa Jannar 2009 inkluż;

MT                                                   3                                                      MT
 ---pagebreak---              (c)   mix-xahar ta’ referenza ta’ Mejju 2022 ’il quddiem, it-trażmissjonijiet
                   għandhom jinkludu serje riveduta lura għal Jannar 2009.
     2.      Għall-Istati Membri li għażlu li jippreżentaw l-inputs ta’ kull xahar dwar il-qgħad (l-
             alternattiva 2), l-ewwel trażmissjoni għax-xahar ta’ referenza ta’ Mejju 2021
             għandha tinkludi wkoll l-inputs ta’ kull xahar dwar l-qgħad lura sa Jannar 2009.

                                               Artikolu 6
                                            Sorsi u metodi
     1.      Sa [Publications Office: please insert the date 6 months of the entry into force of this
             Regulation], l-Istati Membri li għażlu li jippreżentaw l-istimi ta’ kull xahar dwar il-
             qgħad (l-alternattiva 3), jew rispettivament li jippreżentaw l-inputs ta’ kull xahar
             dwar il-qgħad (l-alternattiva 2), għandhom jittrażmettu deskrizzjoni lill-Kummissjoni
             (il-Eurostat) tas-sorsi u tal-metodi użati għall-kumpilazzjoni tal-istimi ta’ kull xahar
             dwar il-qgħad jew, rispettivament, l-inputs ta’ kull xahar dwar il-qgħad.
     2.      L-Istati Membri li għażlu li jippreżentaw l-istatistika ta’ kull xahar dwar il-qgħad (l-
             alternattiva 1) għandhom jittrażmettu biss deskrizzjoni tal-metodi użati għad-
             derivazzjoni tal-istatistika ta’ kull xahar mid-data trimestrali miġbura fid-dominju
             tal-forza tax-xogħol skont ir-Regolament (UE) 2019/1700.
     3.      L-Istati Membri għandhom jinfurmaw lill-Kummissjoni (il-Eurostat) xahrejn bil-
             quddiem qabel ma jimplimentaw xi bidliet fid-deskrizzjoni pprovduta skont il-
             paragrafu 1 jew 2, u jittrażmettu d-dokumentazzjoni aġġornata sa mhux aktar tard
             minn 6 xhur wara l-implimentazzjoni tal-bidliet.
     4.      F’kull trażmissjoni ta’ kull xahar, l-Istati Membri għandhom jinkludu informazzjoni
             dwar waqfiet possibbli fis-serje kif ukoll avvenimenti speċjali oħra li jaf iħallu impatt
             fuq il-komparabbiltà tul iż-żmien.

                                               Artikolu 7
                                         Rekwiżiti tal-kwalità
     1.      Il-Kummissjoni (il-Eurostat) għandha timmonitorja l-kwalità tar-rata ġenerali tal-
             qgħad ta’ kull xahar, skont il-kunċett tal-ILO, li jippubblikaw l-Istati Membri (l-
             alternattivi 1 u 3) jew il-Eurostat (l-alternattiva 2) bħala indikatur ewlieni.
     2.      Il-kwalità tar-rata kumplessiva tal-qgħad ta’ kull xahar tiġi mmonitorjata kull tliet
             snin b’sett ta’ indikaturi u limiti inklużi fl-Anness IV.

                                               Artikolu 8
                                             Dħul fis-seħħ
     Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu
     f’Il-Ġurnal Uffiċjali tal-Unjoni Ewropea.

MT                                                  4                                                    MT
 ---pagebreak---      Dan ir-Regolament għandu jorbot fl-intier tiegħu u japplika direttament fl-Istati Membri
     kollha.
     Magħmul fi Brussell, 16.12.2019

                                                            Għall-Kummissjoni
                                                            Il-President
                                                     Ursula VON DER LEYEN

MT                                              5                                               MT
 ---documentbreak---                                  IL-KUMMISSJONI
                                 EWROPEA

                                                            Brussell, 16.12.2019
                                                            C(2019) 8835 final

                                                            ANNEXES 1 to 4

                                                ANNESSI

                                                    tar-

         REGOLAMENT TA’ IMPLIMENTAZZJONI TAL-KUMMISSJONI (UE) .../...

      li jiddeskrivi l-varjabbli u t-tul, ir-rekwiżiti tal-kwalità u l-livell ta’ dettall tas-serje taż-
     żmien għat-trażmissjoni tad-data ta’ kull xahar dwar il-qgħad skont ir-Regolament (UE)
                            2019/1700 tal-Parlament Ewropew u tal-Kunsill

MT                                                                                                         MT
 ---pagebreak---                                            ANNESS I
        L-istatistika ta’ kull xahar dwar il-qgħad ippreżentata skont l-Artikolu 3(1) – l-
                                          alternattiva 1

     Isem             Deskrizzjoni                                Aġġustamenti statistiċi
                      Għadd ta’ nisa li għandhom bejn il-15 u l- - Mhux aġġustat skont l-istaġun
     NAT_LFS_PRI.
                      24 sena, li huma qiegħda skont il-kunċett - Aġġustat skont l-istaġun
     Y.F.MON.UNE
                      tal-ILO tul ix-xahar ta’ referenza.        - Xejra
     MP
                      Għadd ta’ nisa li għandhom bejn il-15 u l- - Mhux aġġustat skont l-istaġun
     NAT_LFS_PRI.
                      24 sena, li huma impjegati skont il- - Aġġustat skont l-istaġun
     Y.F.MON.EMPL
                      kunċett tal-ILO tul ix-xahar ta’ referenza. - Xejra

                      Għadd ta’ rġiel li għandhom bejn il-15 u - Mhux aġġustat skont l-istaġun
     NAT_LFS_PRI.
                      l-24 sena, li huma qiegħda skont il- - Aġġustat skont l-istaġun
     Y.M.MON.UNE
                      kunċett tal-ILO tul ix-xahar ta’ referenza. - Xejra
     MP
                      Għadd ta’ rġiel li għandhom bejn il-15 u - Mhux aġġustat skont l-istaġun
     NAT_LFS_PRI.
                      l-24 sena, li huma impjegati skont il- - Aġġustat skont l-istaġun
     Y.M.MON.EMP
                      kunċett tal-ILO tul ix-xahar ta’ referenza. - Xejra
     L
                      Għadd ta’ nisa li għandhom bejn il-25 u l- - Mhux aġġustat skont l-istaġun
     NAT_LFS_PRI.
                      74 sena, li huma qiegħda skont il-kunċett - Aġġustat skont l-istaġun
     O.F.MON.UNE
                      tal-ILO tul ix-xahar ta’ referenza.        - Xejra
     MP
                      Għadd ta’ nisa li għandhom bejn il-25 u l- - Mhux aġġustat skont l-istaġun
     NAT_LFS_PRI.
                      74 sena, li huma impjegati skont il- - Aġġustat skont l-istaġun
     O.F.MON.EMPL
                      kunċett tal-ILO tul ix-xahar ta’ referenza. - Xejra

                      Għadd ta’ rġiel li għandhom bejn il-25 u - Mhux aġġustat skont l-istaġun
     NAT_LFS_PRI.
                      l-74 sena, li huma qiegħda skont il- - Aġġustat skont l-istaġun
     O.M.MON.UNE
                      kunċett tal-ILO tul ix-xahar ta’ referenza. - Xejra
     MP
                      Għadd ta’ rġiel li għandhom bejn il-25 u - Mhux aġġustat skont l-istaġun
     NAT_LFS_PRI.
                      l-74 sena, li huma impjegati skont il- - Aġġustat skont l-istaġun
     O.M.MON.EMP
                      kunċett tal-ILO tul ix-xahar ta’ referenza. - Xejra
     L

MT                                              1                                              MT
 ---pagebreak---                                            ANNESS II
     L-inputs ta’ kull xahar dwar il-qgħad ippreżentati skont l-Artikolu 3(1) – l-alternattiva
                                               2

     Isem              Deskrizzjoni                               Aġġustamenti statistiċi

     PREA.Y.F.MON. Għadd ta’ nisa li għandhom bejn il-15 u - Mhux aġġustat skont l-
     UNEMP         l-24 sena, li huma qiegħda skont ir- istaġun
                   reġistru nazzjonali f’perjodu speċifiku
                   tax-xahar kalendarju.

     PREA.Y.M.MO       Għadd ta’ rġiel li għandhom bejn il-15 u - Mhux aġġustat skont l-
     N.UNEMP           l-24 sena, li huma qiegħda skont ir- istaġun
                       reġistru nazzjonali f’perjodu speċifiku
                       tax-xahar kalendarju.

     PREA.O.F.MON. Għadd ta’ nisa li għandhom bejn il-25 u - Mhux aġġustat skont l-
     UNEMP         l-74 sena, li huma qiegħda skont ir- istaġun
                   reġistru nazzjonali f’perjodu speċifiku
                   tax-xahar kalendarju.

     PREA.O.M.MO       Għadd ta’ rġiel li għandhom bejn il-25 u - Mhux aġġustat skont l-
     N.UNEMP           l-74 sena, li huma qiegħda skont ir- istaġun
                       reġistru nazzjonali f’perjodu speċifiku
                       tax-xahar kalendarju.

MT                                              2                                                MT
 ---pagebreak---                                             ANNESS III
     L-istimi ta’ kull xahar dwar il-qgħad ippreżentati skont l-Artikolu 3(1) – l-alternattiva 3

     Isem               Deskrizzjoni                              Aġġustamenti statistiċi
                        Għadd ta’ nisa li għandhom bejn il-15 u - Mhux aġġustat skont l-istaġun
     NAT_LFS_PRI.
                        l-24 sena, li huma qiegħda tul ix-xahar - Aġġustat skont l-istaġun
     Y.F.MON.UNE
                        ta’ referenza.                          - Xejra
     MP
                        Għadd ta’ nisa li għandhom bejn il-15 u - Mhux aġġustat skont l-istaġun
     NAT_LFS_PRI.
                        l-24 sena, li huma impjegati tul ix-xahar - Aġġustat skont l-istaġun
     Y.F.MON.EMPL
                        ta’ referenza.                            - Xejra

                        Għadd ta’ rġiel li għandhom bejn il-15 u - Mhux aġġustat skont l-istaġun
     NAT_LFS_PRI.
                        l-24 sena, li huma qiegħda tul ix-xahar - Aġġustat skont l-istaġun
     Y.M.MON.UNE
                        ta’ referenza.                           - Xejra
     MP
                        Għadd ta’ rġiel li għandhom bejn il-15 u - Mhux aġġustat skont l-istaġun
     NAT_LFS_PRI.
                        l-24 sena, li huma impjegati tul ix-xahar - Aġġustat skont l-istaġun
     Y.M.MON.EMP
                        ta’ referenza.                            - Xejra
     L
                        Għadd ta’ nisa li għandhom bejn il-25 u - Mhux aġġustat skont l-istaġun
     NAT_LFS_PRI.
                        l-74 sena, li huma qiegħda tul ix-xahar - Aġġustat skont l-istaġun
     O.F.MON.UNE
                        ta’ referenza.                          - Xejra
     MP
                        Għadd ta’ nisa li għandhom bejn il-25 u - Mhux aġġustat skont l-istaġun
     NAT_LFS_PRI.
                        l-74 sena, li huma impjegati tul ix-xahar - Aġġustat skont l-istaġun
     O.F.MON.EMPL
                        ta’ referenza.                            - Xejra

                        Għadd ta’ rġiel li għandhom bejn il-25 u - Mhux aġġustat skont l-istaġun
     NAT_LFS_PRI.
                        l-74 sena, li huma qiegħda tul ix-xahar - Aġġustat skont l-istaġun
     O.M.MON.UNE
     MP                 ta’ referenza.                           - Xejra

                        Għadd ta’ rġiel li għandhom bejn il-25 u - Mhux aġġustat skont l-istaġun
     NAT_LFS_PRI.
                        l-74 sena, li huma impjegati tul ix-xahar - Aġġustat skont l-istaġun
     O.M.MON.EMP
                        ta’ referenza.                            - Xejra
     L

MT                                               3                                                 MT
 ---pagebreak---                                               ANNESS IV
                                                 Kwalità

     Il-kwalità tar-rata kumplessiva tal-qgħad ta’ kull xahar għandha tiġi monitorjata b’sett ta’
     indikaturi li jkejlu l-volatilità u r-reviżjonijiet, kif spjegat fid-dettall hawn taħt.
     L-indikaturi għandhom jiġu kkalkolati tul l-aħħar 36 osservazzjoni ta’ kull xahar disponibbli
     li jibdew minn Mejju 2022.
     Dawk l-indikaturi għandhom jiġu aġġornati mill-Kummissjoni (mill-Eurostat) kull tliet snin.

     Volatilità
     - Il-korrelazzjoni tal-bidliet minn xahar għal xahar, ikkalkulata qabel l-arrotondament, bħala l-
     koeffiċjent tal-korrelazzjoni ta’ Pearson bejn is-serje tal-bidliet minn xahar għal xahar, u l-
     istess serje mdewma b’xahar (jiġifieri l-koeffiċjent tal-awtokorrelazzjoni tal-ewwel ordni).
     Dak l-indikatur jenħtieġ jibqa’ fi ħdan l-interval [-0,30; 0,75].
     - Il-frekwenza tat-treġġigħat lura kbar doppji, ikkalkulata bħala l-proporzjon tal-
     osservazzjonijiet preċedut b’żewġ treġġigħat lura kbar konsekuttivi f’direzzjonijiet opposti.
     Treġġigħa lura kbira tiġi rreġistrata meta r-rata tal-qgħad ta’ kull xahar tvarja b’0,2 punti
     perċentwali jew aktar. Dak l-indikatur jenħtieġ jibqa’ inqas minn 5 %.

     Reviżjonijiet
     - Il-frekwenza tar-reviżjonijiet kbar ħafna fil-livelli, ikkalkulata bħala l-proporzjon tal-
     osservazzjonijiet ta’ kull xahar fil-livelli, li jiġu riveduti b’aktar minn 0,3 punti perċentwali
     bejn l-ewwel stima u d-data riveduta li jiġu rilaxxati sitt xhur wara. Il-“livell” jikkorrispondi
     għall-valur tal-MUR f’xahar ta’ referenza partikolari. Dak l-indikatur jenħtieġ jibqa’ inqas
     minn 10 %.
     - Il-frekwenza tar-reviżjonijiet kbar fil-bidliet minn xahar għal xahar, ikkalkulata bħala l-
     proporzjon tal-osservazzjonijiet b’bidliet minn xahar għal xahar, li jiġu riveduti b’0,2 punti
     perċentwali jew aktar bejn l-ewwel stima u d-data riveduta li jiġu rilaxxati sitt xhur wara. Dak
     l-indikatur jenħtieġ jibqa’ inqas minn 10 %.

MT                                                  4                                                    MT